wannaphong/clean_thaiwikipedia huggingface dataset:
# ฟีนาเซติน
ฟีนาเซติน เป็นยาแก้ปวดที่ครั้งหนึ่งเคยใช้อย่างแพร่หลาย แต่ว่าการใช้ตัวยานี้ลดลงเนื่องจากผลข้างเคียง
 ชื่อ 
 ชื่อตาม IUPAC: N-(4-Ethoxyphenyl)acetamide
 ชื่อสามัญ: Phenacetin
 ชื่ออื่นๆ:  p- acetophenetidine, paracetylphenetidine , paracetophenetidin, p-ethoxyacetaniline
 ประวัติ 
ฟีนาเซติน เริ่มจัดจำหน่ายในปี ค.ศ.1887 โดยใช้เป็นยาแก้ปวดเป็นหลัก เป็นยาลดไข้ที่ผลิตจากการสังเคราะห์ตัวแรก  และเป็นหนึ่งในยาแก้ปวดชนิด non-opioid ที่ไม่มีฤทธิ์แก้อักเสบ

 การสังเคราะห์ตัวยา 
มีรายว่ามีการส้งเคราะห์ตัวยาตัวนี้ครั้งแรกในปี ค.ศ.1878 โดยฮาร์มอน นอร์โธรป มอร์ส.
ฟีนาเซตินสามารกสังเคราะห์โดย การสังเคราะห์ของวิลเลียมสันจาก เอทิลไอโอไดด์ พาราเซตามอลและ อันไฮดรัส โปแทสเซียมคาร์บอเนต โดยในปฏิกิริยามี2-บูทาโนน จนได้สารผลิตภัณฑ์ดิบ ซึ่งจะต้องถูกตกผลึกจากน้ำอีกครั้ง

400px
 สรรพคุณยา 
ฟีนาเซตินถูกใช้อย่างแพร่หลายจนถึงประมาณยุคแปดสิบของศตวรรษที่ 20  โดยใช้ในรูปแบบของ "A.P.C." หรือ aspirin-phenacetin-caffeine compound analgesicซึ่งบรรเทาไข้และแก้ปวด อย่างไรก็ตาม องค์การอาหารและยาสหรัฐ ได้สั่งห้ามจำหน่ายและเรียกคืนยาที่มีส่วนผสมของฟีนาเซตินในเดือนพฤศจิกายน ค.ศ.1983 โดยให้เหตุผลว่าเป็นสารก่อมะเร็ง และทำลายไต (ตามประกาศที่ 5, 1983 (48 FR 45466))ยาหลายยี่ห้อที่เคยมีฟีนาเซตินผสมอยู่ก็เปลี่ยนไปใช้สารตัวอื่นแทน ยายี่ห้อสำคัญที่เคยมีฟีนาเซตินคือSaridonของบริษัทยาRoche ซึ่งปรับปรุงสูตรใหม่ใน ค.ศ.1983 ให้มีโปรปิฟินาโซน พาราเซตามอล และ คาเฟอีน ยาCoricidinก็ได้แก้สูตรยาใหม่เพื่อให้ไม่มีฟีนาเซตินเช่นกัน พาราเซตามอลเป็นสารเมทอบอไลท์ของฟีนาเซตินซึ่งมีสรรพคุณ แก้ปวดและลดไข้ แต่การทำสูตรยาใหม่ทำให้ไม่มีปรากฏว่ามีความความเสี่ยงต่อการก่อมะเร็งเหมือนฟีนาเซติน

ฟีนาเซตินในปัจจุบันมีข่าวว่าถูกใชเป็นยาผสมในโคเคนในสหราชอาณาจักร โดยอ้างว่ามีลักษณะทางกายภาพคล้ายคลีงกับสิ่งเสพติดดังกล่าว
 พิษของยา 
จากการสูดดม: เป็นพิษเล็กน้อย มีการดูดซับที่รวดเร็ว มีอาการคล้ายจากการกลืน

จากการกลืน: เป็นพิษเล็กน้อย ตัวเขียว วิงเวียนศริษะ หายใจไม่ออก สามารถทำให้เกิดหัวใจวาย เป็นพิษต่อตับและไต 

จากการสำผัสทางผิวหนัง:ไม่มีข้อมูลว่าเป็นพิษ แต่มีความเป็นไปได้ว่ามีการระคายเคืองเล็กน้อยหลังจากการสำผัสเป็นเวลานาน

จากการสำผัสกับตา: ไม่มีข้อมูลว่าเป็นพิษ แต่มีความเป็นไปได้ว่ามีการระคายเคือง

จากการใชเป็นเวลานาน:ปวดท้อง ปวดศีรษะ ตัวเขียว สามารถมีอาการวิงเวียนศริษะ และมีการรายงานว่าเป็นพิษแก่ตับ ไตและทางเดินอาหาร

ผู้มีโรคประจำตัวอื่นๆอยู่แล้ว: ผู้ที่มีปัญหาเกี่ยวกับตา ตับ ไต และทางเดินหายใจมีความเสี่ยงต่อพิษของยาสูง

อื่นๆ: ฟีนาซีตินซึมซับดีทางทวารหนัก 75-80เปอร์เซนต์ทำการเมทาบอไลต์เป็นพาราเซตามอล แต่เมื่ออยู่ในเส้นทางเมทอบอลิซึมนี้ทำให้เพิ่มสารเมทอบอไลท์ทางทวารหนัก ซึ่งคือ metahemoglobinizant และ hemolizant ซึ่งถูกขับถ่ายทางทวารหนัก
# ครรภ์มานน้ำ
ครรภ์มานน้ำ  เป็นภาวะที่มารดาที่ตั้งครรภ์มีปริมาณของน้ำคร่ำในถุงน้ำคร่ำมากกว่าปกติ อาจทำให้มีความเสี่ยงต่อการเกิดภาวะแทรกซ้อนอื่นๆ ของการตั้งครรภ์ได้ ทั่วไปมักวินิจฉัยจากการตรวจด้วยคลื่นเสียงความถี่สูง
 อุบัติการณ์ 
อุบัติการณ์ของครรภ์มานน้ำในเวชปฏิบัติทางสูติศาสตร์โดยทั่วไปอยู่ที่ระหว่างร้อยละ 0.2-1.6 ซึ่งแตกต่างกันไปขึ้นกับเกณฑ์การวินิจฉัย กลุ่มประชากรที่นำมาศึกษาอุบัติการณ์ อายุครรภ์ และปัจจัยอื่นๆ การศึกษาวิจัยครั้งหนึ่งทำกับการตั้งครรภ์เดี่ยว 93,332 ครรภ์ ที่คลอดในโรงพยาบาลแห่งหนึ่งในปี ค.ศ. 1991-1997 พบว่ามีการวินิจฉัยครรภ์มานน้ำจากการตรวจด้วยคลื่นเสียงความถี่สูงก่อนการคลอด 708 ครรภ์ (คิดเป็นร้อยละ 0.7 ของการคลอด) โดยในจำนวนนี้พบครรภ์มานน้ำระดับเป็นน้อย ปานกลาง และรุนแรง อยู่ที่ร้อยละ 66, 22 และ 12 ตามลำดับDashe, JS, McIntire, DD, Ramus, RM, et al. Hydramnios: anomaly prevalence and sonographic detection. Obstet Gynecol 2002; 100:134.
 อ้างอิง
# วัชพืช
วัชพืช เป็นพืชที่ขึ้นมาเองตามธรรมชาติในไร่ในสวน โดยที่ผู้ดูแลไม่ต้องการ ส่วนใหญ่ไม่มีมูลค่าทางเศรษฐกิจ หรือมีน้อย มักสร้างความเสียหายให้พืชเศรษฐกิจ เช่น แย่งอาหารศัตรูพืชและการป้องกันกำจัด  (รูปแบบไฟล์ Powerpoint) อย่างไรก็ตาม วัชพืชที่ไม่ต้องการนั้นก็อาจจะอุดมไปด้วยธาตุอาหารพืชทั้งธาตุหลักและธาตุรองครบถ้วน และสามารถตัดมาหมักเพื่อทำปุ๋ยได้

หญ้า จัดเป็นวัชพืชชนิดหนึ่งหากขึ้นตามสวนไร่นา โดยแย่งสารอาหารไปจากพืชหลักที่ปลูก  แต่ถ้าเจ้าของสวนตั้งใจให้หญ้าขึ้น เช่นตามสนามกอล์ฟ หญ้าจะไม่นับว่าเป็นวัชพืช

 การแบ่งประเภทวัชพืช 
วัชพืชสามารถแบ่งได้เป็น วัชพืชใบแคบ ซึ่งอยู่ในวงศ์ Poaceae และวัชพืชใบกว้าง ซึ่งมีอยู่หลายวงศ์รวมถึงวงศ์ Cyperaceaeพิสุทธิ์ เอกอำนวย, โรคและแมลงศัตรูพืชที่สำคัญ, สวนสัตว์แมลงสยาม, พิมพ์ครั้งที่ 3 (มิถุนายน 2553)
# ดอกป๊อปปี้
thumb|right|ดอกป๊อปปี้

ดอกป๊อปปี้ เป็นพืชในวงศ์ Papaveraceae ที่ออกดอก ดอกป๊อปปี้จะประกอบด้วย 4-6 ใบ มีสีสันแตกต่างกันไปขึ้นอยู่กับพันธุ์ บางพันธุ์อาจมีลวดลาย ดอกป๊อปปี้แดง (พันธุ์ Papaver rhoeas) เป็นวัชพืชพันธุ์หนึ่งในยุโรป ใช้เป็นสัญลักษณ์ของทหารผ่านศึกตั้งแต่สมัยสงครามโลกครั้งที่หนึ่ง หลังจากยุทธการในทุ่งป๊อปปี้ที่แฟลนเดอส์ ประเทศเบลเยียม

 ลักษณะ 
ป็อปปี้เป็นไม้ล้มลุก โดยสามารถสูงได้มากถึง 1 เมตรและยาว 15 เซนติเมตรในแนวขวาง ดอกของป็อปปี้จะมี 4 ถึง 6 กลีบ โดยในพื้นที่เขตอบอุ่น ป๊อปปี้จะออกดอกในช่วงฤดูใบไม้ผลิถึงต้นฤดูร้อน และสปีชีส์ส่วนใหญ่จะหลั่งยางเมื่อได้รับบาดเจ็บ

พืชที่เรียกว่าป๊อบปี้พบในหลายสกุลของวงศ์ Papaveraceae ได้แก่:

Papaver – 120 สปีชีส์ รวมต้นฝิ่น

Eschscholzia – California poppy

Meconopsis – Welsh poppy Nepal poppy 

Stylophorum – Celandine poppy or wood poppy

Argemone – ฝิ่นหนาม

Romneya – Matilija poppy 

Canbya – Pygmy poppy

Stylomecon – Wind poppy

Arctomecon – desert bearpaw poppy

Hunnemannia – Tulip poppy

Dendromecon – Tree poppy

 การใช้งาน 
ดอกของป๊อปปี้สวยจึงมักปลูกเพื่อใช้เป็นไม้ประดับ แต่นี้ยังมีบางสปีชีส์ที่มีการใช้งานในอุตสาหกรรมยาและอาหาร ต้นฝิ่นถูกปลูกโดยทั่วไปในหลายพื้นที่และถูกจับตาโดยองค์การนานาชาติ โดยผลผลิตหลักคือฝิ่นซึ่งเป็นสารตั้งต้นของโอปิแอตเช่น มอร์ฟีน เฮโรอีน และ โคเดอีน

 การแพทย์ 
แพทย์ในอียิปต์โบราณให้คนไข้รับประทานเมล็ดของป๊อปปี้เพื่อบรรเทาการเจ็บปวด เมล็ดป๊อปปี้มีมอร์ฟีนและโคเดอีนในปริมาณเล็กน้อย

 การโฆษณา 
ในเม็กซิโก Grupo Modelo บริษัทผู้ผลิตเบียร์โคโรนา ใช้เมล็ดป๊อปปี้สีแดงในภาพโฆษณาส่วนมาจนถึงราวปี 1960

 ในเงินตรา 
ดอกป๊อปปี้ปรากฏในด้านหลังของธนบัตร 500 แดนาร์มาซิโดเนีย ซึ่งประกาศใช้ในซีรีส์ปี 1996   และ 2003  ดอกป๊อปปี้ยังปรากฏในตราแผ่นดินของนอร์ทมาซิโดเนีย

ประเทศแคนาดาออกเหรียญที่ระลึก 25 เซนต์ที่มีรูปป๊อปปี้สีแดงในปี 2004, 2008 และ 2010 โดยเหรียญ 25 เซนต์ปี 2004 ถือเป็นเหรียญมีสีที่มีในตลาดเป็นเหรียญแรกของโลก

 ชื่อ 
ชื่อป๊อปปี้ของเด็กหญิงมีที่มาจากชื่อของดอกไม้ชนิดนี้ 

 สัญลักษณ์ 
ป็อปปี้ถูกใช้เป็นสัญลักษณ์มาอย่างยาวนานของ การหลับใหล ความสงบ และ ความตาย โดยการหลับใหลมีที่มาจาก ฝิ่นซึ่งเป็นผลิตผลของป๊อปปี้ที่มีฤทธิ์เป็นยากดประสาท ส่วนความตายมีที่มาจากสีแดงชาดของดอกป๊อปปี้แดง และในเทพนิยายของกรีกและโรมัน ดอกป๊อปปี้ถูกใช้เป็นสิ่งบูชาต่อผู้วายชนม์ L. Frank Baum, Michael Patrick Hearn, The Annotated Wizard of Oz, p. 173, 

ดอกป๊อปปี้ที่เป็นสัญลักษณ์ของทหารผ่านศึกคือ Papaver rhoeas ป๊อปปี้พันธุ์นี้เป็นพันธุ์ที่พบได้ทั่วไปในพื้นที่ที่ดินที่ถูกรบกวนในยุโรป และในหลาย ๆประเทศ ดอกป๊อปปี้เทียมถูกใช้ประดับเพื่อแสดงความระลึกถึงทหารที่จากไปในสงคราม
# ทารกตายคลอด
ทารกตายคลอดนั้นเสียชีวิตตั้งแต่เป็นตัวอ่อนอยู่ในมดลูก โดยหากเสียชีวิตก่อนจะถึงอายุครรภ์ที่ถือว่าสามารถเลี้ยงให้รอดได้จะเรียกว่าการแท้ง ในไทยถือเอาอายุครรภ์ 24 สัปดาห์ หรือน้ำหนัก 600 กรัม เป็นเกณฑ์ตัดสิน แต่เกณฑ์นี้อาจแตกต่างกันไปในแต่ละโรงพยาบาล ขึ้นอยู่กับความสามารถของทีมแพทย์ในโรงพยาบาลนั้น ๆ
# อิจิโร่ ซูซูกิ
อิจิโร่ ซูซูกิ (, すずきいちろう) เกิดเมื่อวันที่ 22 ตุลาคม ค.ศ. 1973 เป็นผู้เล่นทีมเบสบอลญี่ปุ่นที่เล่นให้แก่ทีมซีแอตเติล เขาเป็นผู้เล่นชาวญี่ปุ่นที่ประสบความสำเร็จอย่างสูงในเมเจอร์ลีกเบสบอล และเป็นที่รู้จักในสหรัฐอเมริกาในฉายา "ซามูไรผู้เงียบขรึม" (Samurai Silent) สถิติความสำเร็จในช่วงฤดูกาลเอ็มแอลบีของเขาอยู่ที่ 262
# ฝิ่น
ฝิ่น (อังกฤษ: Opium, poppy tears: ชื่อวิทยาศาสตร์: Lachryma papaveris) เป็นสารประกอบชนิดหนึ่ง ซึ่งได้จากยางของผลฝิ่น ในเนื้อฝิ่นมีสารเคมีผสมอยู่มากมายประกอบด้วย โปรตีน เกลือแร่ ยางและกรดอินทรีย์เป็นแอลคาลอยด์ (Alkaloid) ซึ่งเป็นตัวการสำคัญ ที่ทำให้ฝิ่นกลายเป็นสารเสพติดให้โทษร้ายแรง ออกฤทธิ์กดระบบประสาท จัดเป็นยาเสพติดให้โทษประเภท 2 ตามพระราชบัญญัติยาเสพติดให้โทษ พ.ศ. 2522 โดยผู้ที่เสพจะมีอาการจิตใจเลื่อนลอย ง่วง ซึม แก้วตาหรี่ พูดจาวกวน ความคิดเชื่องช้า ไม่รู้สึกหิว ชีพจรเต้นช้า

แอลคาลอยด์ในฝิ่นแบ่งแยกได้เป็น 2 ประเภท คือ

ประเภทที่ 1 ออกฤทธิ์ทำให้เกิดอาการมึนเมาและเป็นยาเสพติดให้โทษโดยตรง แอลคาลอยด์ประเภทนี้ทางเภสัชวิทยาถือว่าเป็นยาทำให้นอนหลับ (Hypnotic) แอลคาลอยด์ที่เป็นสารเสพติดซึ่งออกฤทธิ์ตัวสำคัญที่สุดในฝิ่น คือ มอร์ฟีน (Morphine)

ประเภทที่ 2 ออกฤทธิ์ทำให้กล้ามเนื้อเรียบหย่อนคลายตัว ซึ่งในทางเภสัชวิทยาถือว่าแอลคาลอยด์ในฝิ่นประเภทนี้ไม่เป็นสารเสพติดแต่มีฤทธิ์ทำให้กล้ามเนื้อของร่างกายหย่อนคลายตัว ซึ่งมีปาปาเวอร์รีน (Papaverine) เป็นตัวสำคัญ

ฝิ่นเป็นพืชล้มลุกขึ้นในที่สูงกว่าระดับน้ำทะเลประมาณ 3,000 ฟุตขึ้นไป เป็นยาเสพติดที่เป็นต้นตอของยาเสพติดร้ายแรง เช่น มอร์ฟีน เฮโรอีน และโคเคอีน มีการลักลอบปลูกฝิ่นมากทางภาคเหนือของประเทศไทยบริเวณแนวพรมแดน ที่เรียกว่าสามเหลี่ยมทองคำ เนื้อฝิ่นได้มาจากยางของผลฝิ่นที่ถูกกรีดจะมีสีขาว เมื่อถูกอากาศจะมีสีคล้ำลง กลายเป็นยางเหนียวสีน้ำตาลไหม้ หรือดำ มีกลิ่นเหม็นเขียวและรสขม เรียกว่า ฝิ่นดิบ ส่วนฝิ่นที่มีการนำมาใช้เสพ เรียกว่า ฝิ่นสุก ได้มาจากการนำฝิ่นดิบไปต้มหรือเคี่ยวจนสุก

ฝิ่นมีองค์ประกอบทางเคมีเป็นอัลคาลอยด์มากกว่า 30 ชนิด ที่สำคัญและในปัจจุบันยังใช้ประโยชน์ในทางการแพทย์ ได้แก่
 มอร์ฟีน พบในฝิ่นราวร้อยละ 4-21 ใช้เป็นยาแก้ปวดที่อาจทำให้เสพติด เป็นยานอนหลับและทำให้เสพติดอย่างแรง ใช้ในรูปยาฉีดเท่านั้น เมื่อเอามอร์ฟีนไปทำปฏิกิริยาทางเคมีกับอะเซติกแอนไฮดรายด์ จะได้สารกึ่งธรรมชาติเรียก เฮโรอีน มีฤทธิ์เหมือนกับมอร์ฟีน แต่แรงกว่าและติดได้ง่ายกว่ามาก
 โคดีอีน พบในฝิ่นร้อยละ 0.8-2.5 ใช้เป็นยาแก้ปวดที่อาจทำให้เสพติดเป็นยาระงับอาการไอ ใช้เป็นยานอนหลับให้ผู้ป่วยที่นอนไม่หลับเนื่องจากอาการไอ มีฤทธิ์เหมือนมอร์ฟีน แต่อ่อนกว่า และผู้ใช้ติดยาได้น้อยกว่ามาก ใช้ได้ทั้งในรูปกินและฉีด
 นอสคาพีน หรือ นาร์โคทีน พบในฝิ่นร้อยละ 4-8 ใช้เป็นยาระงับอาการไอไม่ทำให้เสพติดรุนแรง
 พาพาเวอรีน พบในฝิ่นราวร้อยละ 0.5-2.5 ใช้เป็นยาคลายกล้ามเนื้อเรียบใช้ได้ทั้งรูปยากินและยาฉีด
# โคจิ (เมือง)
โคจิ  เป็นเมืองหลวงของจังหวัดโคจิ บนเกาะชิโกกุ ประเทศญี่ปุ่น ประชากรมากกว่า 40 % ของจังหวัดอาศัยอยู่ในบริเวณนี้ ในวันที่ 31 พฤษภาคม 2008 คาดว่ามีจำนวนประชากรประมาณ 340,361 คน

 ลักษณะภูมิศาสตร์ 
พื้นที่บริเวณเมืองโคจิมีความแตกต่างทางด้านภูมิศาสตร์ถึงสามแบบ ในบริเวณเขตที่อยู่อาศัยขนาดใหญ่เป็นที่ราบทอดตัวยาวทางตอนเหนือของอ่าวอูราโดะ มีลักษณะเป็นที่ราบตะกอนน้ำพาแคบๆ มีแม่น้ำหลายสายไหลผ่าน เช่น แม่น้ำคางามิ แม่น้ำโคกูบุ ที่ราบดังกล่าวมีอาณาเขตติดกับภูเขาทางทิศเหนือและเทือกเขายาวตั้งแต่ทิศตะวันตกถึงทิศใต้
# ฟุตซอลชิงแชมป์โลก 1989
ในการแข่งขัน ฟุตซอลชิงแชมป์โลก 1989  หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 1 ที่จัดขึ้นที่ประเทศราชอาณาจักรเนเธอร์แลนด์ ระหว่างวันที่ 5 - 15 มกราคม พ.ศ. 2532 โดยหลังจากจบการแข่งขัน ประเทศบราซิล ชนะเลิศ

 ทีมที่ผ่านเข้ารอบสุดท้าย 
 ทีมเจ้าภาพ 
ฟุตซอลทีมชาติเนเธอร์แลนด์ ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน

 รอบแรก 
 กลุ่ม เอ 
ทีมแข่งชนะเสมอแพ้ประตูได้ประตูเสีย+/-แต้ม3210105+55312094+5431111210+233003517-120

   4 - 2     5 - 0     2 - 2     4 - 1     2 - 2     8 - 4  

 กลุ่ม บี 
ทีมแข่งชนะเสมอแพ้ประตูได้ประตูเสีย+/-แต้ม3201144+543201179+543201149+243003427-120

   3 - 2     2 - 8     8 - 0     3 - 5     11 - 2     4 - 1  

 กลุ่ม ซี 
ทีมแข่งชนะเสมอแพ้ประตูได้ประตูเสีย+/-แต้ม330081+76320165+14310277023003311-80

   0 - 3   ]  1 - 3     2 - 0     1 - 2     2 - 6     3 - 1  

 กลุ่ม ดี 
ทีมแข่งชนะเสมอแพ้ประตูได้ประตูเสีย+/-แต้ม3210103+753201126+64311168-233003314-110

   5 - 1     1 - 1     1 - 5     6 - 1     1 - 4     1 - 4  

 รอบสอง 
 กลุ่มเอ 
ทีมแข่งชนะเสมอแพ้ประตูได้ประตูเสีย+/-แต้ม321094+55311186+23302168-223102510-52

   3 - 3     5 - 1     2 - 2     4 - 1     1 - 3     1 - 2  

 กลุ่มบี 
ทีมแข่งชนะเสมอแพ้ประตูได้ประตูเสีย+/-แต้ม3300104+663201149+643102510-523003713-60

   5 - 1     3 - 1     0 - 2     6 - 3     3 - 5     4 - 3  
รอบสุดท้าย

 รอบก่อนชิงชนะเลิศ 

 ชิงอันดับ3 

ชิงชนะเลิศ
# ปลาน้ำจืด
ปลาน้ำจืด  หมายถึง ปลาที่อาศัยอยู่ได้ในเฉพาะแหล่งน้ำที่เป็นน้ำจืด คือ น้ำที่มีปริมาณเกลือหรือความเค็มละลายน้อยกว่าร้อยละ 00.5 เท่านั้น  โดยอาศัยอยู่ในแม่น้ำ, คลอง พื้นที่ชุ่มน้ำต่าง ๆ ที่เป็นน้ำจืด เช่น ทะเลสาบน้ำจืด, บึง หนอง หรือลำธารน้ำตกบนภูเขาหรือในป่าดิบ

โดยโครงสร้างของปลาน้ำจืดนั้น จะมีแรงดันออสโมซิสในเลือดอยู่ในระดับสูงกว่าน้ำที่อาศัยอยู่มาก จึงทำให้มีการไหลของน้ำเข้าสู่ร่างกายและเกลือแร่แพร่ออกสู่น้ำภายนอกได้ง่าย  โดยไม่ให้น้ำซึมผ่านเข้าสู่ร่างกายและออกจากร่างกายได้ แต่ทว่ากระบวนการดังกล่าวก็ยังไม่ดีพอ เพราะเหงือกซึ่งเป็นอวัยวะสำคัญที่ปลาใช้หายใจมีน้ำไหลผ่าน  เมื่อมีเหงือก น้ำก็มีโอกาสไหลผ่านเข้าสู่ภายในร่างกายได้ จึงกำจัดน้ำส่วนที่เกินที่ถูกดูดเข้าสู่ร่างกายออกสู่นอกร่างกายได้วิธีการขับถ่ายนำเอาปัสสาวะซึ่งมีความดันออสโมซิสต่ำกว่าเลือดออกสู่ภายนอกร่างกาย 

ร่างกายส่วนใหญ่ของปลาน้ำจืดจะปกคลุมด้วยผิวหนังและเกล็ดซึ่งไม่ยอมให้น้ำซึมผ่านนอกจากบริเวณที่เป็นเหงือกแลกเปลี่ยนก๊าซหายใจเท่านั้นที่น้ำผ่านได้  และโดยธรรมชาติปลาน้ำจืดไม่ดื่มน้ำเลย ซึ่งแตกต่างจากปลาทะเล เพราะการดื่มน้ำจะทำให้ร่างกายมีน้ำมากเกินความจำเป็น ซึ่งจะมีน้ำบางส่วนไหลผ่านบริเวณปากและเหงือกเพื่อช่วยในการแลกเปลี่ยนก๊าซหายใจก็จะมีโอกาสซึมเข้าไปในร่างกายได้บ้าง และเกลือแร่จากเลือดก็จะแพร่ออกมาทางเหงือกได้มากพอดู ปลาน้ำจืดจึงมีไตขับน้ำส่วนเกินออกไปเป็นปัสสาวะ  และมีกลุ่มเซลล์พิเศษอยู่บริเวณเหงือกคอยดูดเอาเกลือแร่ต่าง ๆ ที่จำเป็นกลับสู่ร่างกายอวัยวะขับถ่ายของสัตว์ โดย ม.ร.ว.พุฒิพงศ์ วรวุฒิ จาก สารานุกรมไทยสำหรับเยาวชน เล่มที่ 4 ISBN  9749246039 

ดูเพิ่ม
ปลาน้ำกร่อย
ปลาน้ำเค็ม
ปลาทะเลลึก
# ปลาสเตอร์เจียนแปซิฟิก
ปลาสเตอร์เจียนแปซิฟิก หรือที่นิยมเรียกกันว่า ปลาสเตอร์เจียนขาว (หมายถึง "ปลาสเตอร์เจียนที่ใหญ่กว่าภูเขา") เป็นปลาสเตอร์เจียนชนิดหนึ่ง

มีรูปร่างทั่วไปคล้ายกับปลาสเตอร์เจียนชนิดอื่น ๆ  พบกระจายพันธุ์ในเขตน้ำเย็นของชายฝั่งอ่าวมอนเทอเรย์ของทวีปอเมริกาเหนือ หมู่เกาะอาลิวเชียน ทะเลสาบอิลลิแอมนาในรัฐอะแลสกา แม่น้ำโคลอมเบียในแคนาดา ไปจนถึงแคลิฟอร์เนียตอนกลาง

ใต้ส่วนหัวมีหนวดใช้สำหรับสัมผัสหาอาหารใต้น้ำเป็นอาหาร 4 เส้น กินอาหารได้แก่ ปลาขนาดเล็กทั่วไป และสัตว์น้ำมีกระดอง เช่น ปู กุ้ง และหอย ส่วนหัวมีเส้นประสาทเป็นจำนวนมาก ข้างลำตัว ส่วนหัว และส่วนหลังมีกระดูกยื่นออกมาโดยรอบใช้สำหรับป้องกันตัว

จัดเป็นปลาสองน้ำจะอาศัยอยู่ในแหล่งน้ำจืด ทะเลสาบ หรือบริเวณปากแม่น้ำในวัยอ่อน แต่เมื่อโตขึ้นจะว่ายอพยพลงสู่ทะเลบริเวณชายฝั่ง และเมื่อถึงฤดูวางไข่ก็จะว่ายกลับมาวางไข่ในแหล่งน้ำจืดอีกครั้ง

ปลาสเตอร์เจียนขาวนับเป็นปลาสเตอร์เจียนที่มีความใหญ่ที่สุดชนิดหนึ่ง เช่นเดียวกับ ปลาสเตอร์เจียนฮูโซ่ (Huso huso) และนับเป็นปลาสเตอร์เจียนที่มีความใหญ่ที่สุดที่อยู่ในสกุล Acipenser ด้วย โดยเคยมีบันทึกไว้ว่าตัวที่ใหญ่ที่สุดยาวถึง 20 ฟุต และน้ำหนักถึง 816 กิโลกรัมจาก Fishbase.org เชื่อว่ามีอายุยืนยาวได้นานถึง 200 ปีสเตอร์เจียนขาว จากโลกวันนี้ จัดเป็นปลาเศรษฐกิจและนิยมตกกันเป็นเกมกีฬา

นอกจากนี้แล้ว ปลาสเตอร์เจียนขาวยังสามารถกระโดดขึ้นเหนือน้ำได้ด้วยเมื่อตกใจ ทั้ง ๆ ที่มีขนาดใหญ่เช่นนี้ เป็นสาเหตุที่ทำให้เรือของชาวประมงและชาวพื้นเมืองอับปาง และมีผู้เสียชีวิตจากการจมน้ำ  จึงทำให้ได้ได้รับการขนานนามว่าเป็นสัตว์ประหลาดแห่งทะเลสาบอิลลิแอมนา โดยที่ชาวพื้นเมืองมีความเชื่อหากได้พบเจอกับสัตว์ประหลาดตัวนี้แล้วจะพบกับความหายนะ Snifka, Lynne (October 2004). "Monstrous mysteries". Alaska (magazine) v. 70 (8): 44(4). ISSN 0002-4562.River Monsters: Alaskan Horror
# ดีวา
ดีวา  คือนักร้องหญิงที่มีชื่อเสียง เป็นคำที่ใช้อธิบายถึงผู้หญิงที่มีความสามารถอันโดดเด่นในวงการเพลงอุปรากร นอกจากนั้นอาจรวมถึงในด้านละครเวที ภาพยนตร์ ดนตรีป็อป 

ในภาษาอังกฤษ คำว่า ดีวา เริ่มมีการใช้ในปลายคริสต์ศตวรรษที่ 19 โดยได้รับมาจากคำนามในภาษาอิตาลี ดีวา ที่เป็นเทพธิดา พหูพจน์ในภาษาอังกฤษใช้ว่า  "divas" ส่วนในภาษาอิตาลีใช้ว่า dive [ˈdiːve]

คำว่า "ดีวา" อาจใช้เป็นความหมายด้านลบ อธิบายหมายถึงผู้มีชื่อเสียงด้านภาพยนตร์หรือดนตรี ที่มีความต้องการสุดโต่งและจุกจิกจู้จี้ ในด้านความอภิสิทธิ์ส่วนตัว"Diva has a negative connotation."  – Glenn Close
# เดอะคอร์
เดอะคอร์ (The Corre) ประกอบด้วย เวด บาร์เร็ตต์, อีซีคีล แจ็กสัน, ฮีท สเลเตอร์ และจัสติน เกเบรียล กลุ่มทีมมวยปล้ำฝ่ายอธรรมสังกัดWWE กลุ่มนี้ไม่มีหัวหน้าทีมแต่ทุกคนมีความเท่าเทียมกัน

กลุ่มเดอะคอร์ได้เปิดตัวครั้งแรกวันที่ 14 มกราคม 2011 โดยเวด บาร์เร็ตต์ได้มาก่อกวนการปล้ำของบิ๊กโชว์ ทำให้บิ๊กโชว์แค้นมาก จึงไปขอท้าเจอกับบาร์เร็ตต์ในสแมคดาวน์ แต่แมตช์จบลงแบบไม่มีผลการตัดสิน เพราะฮีท สเลเตอร์ กับจัสติน เกเบรียล ออกมาช่วยบาร์เร็ตต์รุมเล่นงานบิ๊กโชว์ และยังมีอีซีคีล แจ็กสันออกมาช่วยอีกคน ต่อมาบาร์เร็ตต์ได้ตั้งชื่อกลุ่มว่าเดอะคอร์ โดยกลุ่มนี้ไม่มีหัวหน้าทีม แต่มีความเท่าเทียมกันทุกคน ในอิลิมิเนชั่น แชมเบอร์ (2011) บาร์เร็ตต์ได้ปล้ำแมตช์อิลิมิเนชั่น แชมเบอร์ ชิงแชมป์โลกเฮฟวี่เวท สุดท้ายกลายเป็นเอดจ์ เจ้าของแชมป์ป้องกันไว้ได้ ในสแมคดาวน์ บาร์เร็ตต์ได้เอาชนะโคฟี คิงส์ตัน และคว้าแชมป์อินเตอร์คอนติเนนทัลเป็นสมัยแรก ในเรสเซิลเมเนีย ครั้งที่ 27 กลุ่มเดอะคอร์แพ้ทีมบิ๊กโชว์, เคน, ซานติโน มาเรลลา และโคฟี คิงส์ตัน ในเอ็กซ์ตรีมรูลส์ (2011) บาร์เร็ตต์และอีซีคีลได้ชิงแชมป์แท็กทีม WWE กับบิ๊กโชว์และเคนในลัมเบอร์แจ็ก แต่ไม่สำเร็จ ต่อมาอีซีคีลได้มีปัญหากับสมาชิกเดอะคอร์และออกจากกลุ่มไป ในสแมคดาวน์ (10 มิถุนายน 2011) กลุ่มเดอะคอร์ก็ได้แตกทีมกัน

ผลงาน
 World Wrestling Entertainment/WWE
 WWE Intercontinental Championship (1 time) – Barrett
 WWE Tag Team Championship (2 times) – Slater and Gabriel
# อิบารากิ (จังหวัดโอซากะ)
อิบารากิ  เป็นนครในจังหวัดโอซากะ บริเวณชานเมืองโอซากะ ในเขตมหานครเกียวโต–โอซากะ–โคเบะ ในปี ค.ศ. 2022 มีจำนวนประชากรประมาณ 287,998 คน
# นิชิโนมิยะ
นิชิโนมิยะ  เป็นนครในจังหวัดเฮียวโงะ ประเทศญี่ปุ่น ตั้งอยู่ระหว่างนครโอซากะและนครโคเบะ ในปี ค.ศ. 2008 มีจำนวนประชากรประมาณ 476,329 คน

นิชิโนมิยะเป็นเมืองที่ตั้งของสนามเบสบอลโคชิเอ็ง ที่มีชื่อเสียงในการแข่งขันเบสบอลนักเรียนมัธยมปลายระดับประเทศของญี่ปุ่น

 ภูมิศาสตร์ 
นครนิชิโนมิยะตั้งอยู่ทางตะวันออกเฉียงใต้ของจังหวัดเฮียวโงะ ระหว่างนครโคเบะกับนครโอซากะ มีอาณาเขตทางทิศใต้ติดกับอ่าวโอซากะ ทางทิศตะวันออกติดกับนครอามางาซากิ อิตามิ และทาการาซูกะ โดยมีแม่น้ำมูโกงาวะและแม่น้ำนิงาวะเป็นเส้นแบ่งอาณาเขต และทางทิศเหนือติดกับเทือกเขารกโกบางส่วนและนครโคเบะ นครนิชิโนมิยะสามารถแบ่งได้ออกเป็นสองพื้นที่ ได้แก่ พื้นที่ภูเขาทางตอนเหนือ และที่ราบชายฝั่งทางตอนใต้ จุดชมทิวทัศน์ของเมืองอยู่ที่เขาคาบูโตะ ซึ่งตั้งอยู่ตรงกึ่งกลางของนิชิโนมิยะ

 เทศบาลใกล้เคียง 
 จังหวัดเฮียวโงะ
 เขตคิตะ นครโคเบะ
 นครอามางาซากิ
 นครอิตามิ
 นครทาการาซูกะ
 นครอาชิยะ

 เศรษฐกิจ 
ฟูรูโนะ บริษัทอิเล็กทรอนิกส์ระดับโลกที่ผลิตอุปกรณ์อิเล็กทรอนิกส์ทางทะเลและอุปกรณ์ทางการแพทย์ มีสำนักงานใหญ่อยู่ในนครนี้"Company Outline." Furuno. Retrieved on 2015-03-26.

 วัฒนธรรม 
thumb|220px|ศาลเจ้าฮิโรตะ
 ศาลเจ้าฮิโรตะ - กลุ่มชนชั้นสูงในเกียวโตเรียกศาลเจ้านี้ว่า นิชิโนะมิยะ  ซึ่งเป็นต้นกำเนิดของชื่อนครนี้
 ศูนย์ศิลปะการแสดงเฮียวโงะ
 คันโน-จิ
 ศาลเจ้าโคชิกิอิวะ
 ศาลเจ้านิชิโนมิยะ
 มนโดะ-ยากูจิง (โทโก-จิ)
 เนื้อเรื่องในสุสานหิ่งห้อยมีฉากอยู่ในนครนี้
 นิชิโนมิยะยังเป็นที่ตั้งหลักในสึซึมิยะ ฮารุฮิ ซีรีส์ไลต์โนเวล มังงะ และอนิเมะยอดนิยม
# เภสัชวิเคราะห์
เภสัชวิเคราะห์  เป็นการประยุกต์ความรู้ทางเคมีวิเคราะห์มาใช้ในการตรวจสอบเภสัชภัณฑ์ ยา อาหาร เครื่องดื่ม สารพิษ สารเสพติด และ สารตัวอย่างจากแหล่งธรรมชาติ

 ขอบเขตงานทางเภสัชวิเคราะห์ 
งานทางด้านเภสัชวิเคราะห์จำแนกได้เป็น 2 ส่วน คือ 
 เภสัชวิเคราะห์เพื่อการควบคุมคุณภาพ ในโรงงานยาและเครื่องสำอาง
 เภสัชวิเคราะห์เพื่อการคุ้มครองผู้บริโภค ในศูนย์วิทยาศาสตร์การแพทย์ กรมวิทยาศาสตร์การแพทย์ สำนักงานคณะกรรมการอาหารและยา

 วิธีการทางเภสัชวิเคราะห์ 
วิธีการทางเภสัชวิเคราะห์สามารถจำแนกได้หลายรูปแบบ เช่น 
 การวิเคราะห์เชิงน้ำหนัก
 การวิเคราะห์เชิงปริมาตร (การไตเตรต)
 การวิเคราะห์เชิงแสง
 การวิเคราะห์ทางโครมาโตกราฟฟี
 การวิเคราะห์ทางสเป็คโตรโฟโตเมทรี

ภ
หมวดหมู่:เภสัชเคมี
# ลี่ฟาน
ลี่ฟานอุตสาหกรรม (กรุ๊ป)   เป็นบริษัทผู้ผลิตรถจักรยานยนต์, รถยนต์ และเครื่องยนต์อเนกประสงค์สัญชาติจีน ได้รับการจัดอันดับเป็นธุรกิจขนาดใหญ่อันดับที่ 88 ของจีน จัดอันดับโดยนิตยสารฟอร์บส Corporate profile  Lifan official site  ปัจจุบันจดทะเบียนเข้าจำหน่ายหุ้นในตลาดหลักทรัพย์เซี่ยงไฮ้ Lifan IPO latest in quest for capital chinadaily.com.cn, 2010-11-29

ลี่ฟานมีสำนักงานใหญ่อยู่ที่ฉงชิ่ง ก่อตั้งขึ้นในปี ค.ศ. 1992 โดยเริ่มจากร้านซ่อมรถจักรยานยนต์ ชื่อ "ศูนย์ซ่อมฉงชิ่งฮองด้า" (Chongqing Hongda Auto Fittings Research Centre) Great Events of Lifan Group from 1999 to 2005  Lifan official site ปัจจุบันเป็นผู้ผลิตรถจักรยานยนต์อันดับห้าของจีน  และเริ่มผลิตรถยนต์นั่งส่วนบุคคล และรถบรรทุก หลังการเข้าซื้อกิจการผลิตรถยนต์ยี่ห้ออื่นในปี 2003

Gallery รถยนต์
# อัลเกิน (ประเทศเบลเยียม)
อัลเกิน  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 11,000 คน อัลเกินอยู่ทางใต้ของฮัสเซิลต์ไม่กี่กิโลเมตร และอยู่ห่างจากโตงเงอเริน 15 กิโลเมตร

 แหล่งข้อมูลอื่น 

 เว็บไซต์อย่างเป็นทางการของอัลเกิน
# โบตั๋นกลีบสุดท้าย
โบตั๋นกลีบสุดท้าย จากบทประพันธ์ของ กานติมา เขียนบทโทรทัศน์โดย เอกลิขิต กำกับการแสดงโดย ชนะ   คราประยูร นำแสดงโดย อธิชาติ ชุมนานนท์ แสดงเป็น อาจู / ธีรเดช ทักษอร   ภักดิ์สุขเจริญ แสดงเป็น  ตันหยง  ออกอากาศทุกทุกวันจันทร์ - อังคาร เวลา 20.30 น. ทางสถานีวิทยุโทรทัศน์ไทยทีวีสีช่อง 3 เริ่มตั้งแต่วันที่ 15 กันยายน พ.ศ. 2551

โบตั๋นกลีบสุดท้าย ได้รับรางวัลจาก คมชัดลึก อวอร์ด ครั้งที่ 6 ประจำปี พ.ศ. 2551 ถึง 3 รางวัล คือ บทละครโทรทัศน์ยอดเยี่ยม ผู้กำกับการแสดงละครยอดเยี่ยม และ ละครไทยยอดนิยม ได้รับรางวัลจากสตาร์ เอ็นเตอร์เทนเม้นท์ อวอร์ด 2008 รางวัลประเภทละครโทรทัศน์ สำหรับละครโทรทัศน์ยอดเยี่ยม นักแสดงนำชายยอดเยี่ยม (อธิชาติ ชุมนานนท์) ผู้กำกับการแสดงละครยอดเยี่ยม (ชนะ คราประยูร) และบทละครโทรทัศน์ยอดเยี่ยม

 นักแสดง 

 บทบาท นักแสดง อาจู / ธีรเดช อธิชาติ  ชุมนานนท์ ตันหยง  ทักษอร   ภักดิ์สุขเจริญ  อาหลง  เกียรติกมล ล่าทา ปาหนัน เฌอมาลย์   บุญยศักดิ์ ดาหลา เพชรดา เทียมเพ็ชร อาเซง  อาเชง (วัยรุ่น) นิรุตต์   ศิริจรรยา  ดนัย จารุจินดา    อาฉาง   อาฉาง (วัยรุ่น) เศรษฐา   ศิระฉายา  พลังธรรม กล่อมทองสุข อาซิน  อาซิน (วัยรุ่น) ทาริกา ธิดาทิตย์  ปณิตา พัฒนาหิรัญ เหมยหลิง  เหมยหลิง (วัยรุ่น) ดวงใจ หทัยกาญจน์   กัญดา ชลชีวะ อาซุ่น อ.วิโรจน์ ตั้งวาณิชย์ ดนัย
ดนัย (ตอนเด็ก) ชัชวาล เพชรวิศิษฐ์
อรรถพันธ์ พูลสวัสดิ์ พงษ์เลิศ    วริษฐ์ ทิพโกมุท  เสี่ยเดชา อภินันท์ ประเสริฐวัฒนกุล  อาโจ / ธีรชัย ปัญญาพล เดชสงค์ อาจิว / ธีรชาติ อดิศร  อรรถกฤษณ์  อากวง / เจ้าสัวกำจร   อากวง (วัยรุ่น) จีระศักดิ์ ปิ่นสุวรรณ  โฆษวิส ปิยะสกุลแก้ว มาดามเหลียว  อรสา พรหมประทาน อดิเทพ ณัฐนันท์ คุณวัฒน์ นุ้ย  ด.ญ.สพัชญ์นันท์ โพธิ์เศรษฐ์ปิติ หมวย  ด.ญ.เสาวณีย์ เอกอนันต์ธรรม ทองปั๋น  ด.ช.ชญานิน เต่าวิเศษ โบตั๋น (ตอนเด็ก)  ด.ญ.ชนินาถ ศิริสวัสดิ์ อาหลง (ตอนเด็ก)  ด.ช.กฤต ศิริสวัสดิ์
# รายชื่อคณะเทคโนโลยีสารสนเทศในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาเทคโนโลยีสารสนเทศ หรือ "ไอที"  คือการประยุกต์ใช้คอมพิวเตอร์และอุปกรณ์โทรคมนาคม เพื่อจัดเก็บ ค้นหา ส่งผ่าน และจัดดำเนินการข้อมูล

 รายชื่อคณะเทคโนโลยีสารสนเทศในประเทศไทย 
 คณะ  มหาวิทยาลัย วิทยาลัยศิลปะ สื่อและเทคโนโลยี  มหาวิทยาลัยเชียงใหม่สำนักวิชาเทคโนโลยีดิจิทัลประยุกต์มหาวิทยาลัยแม่ฟ้าหลวง คณะเทคโนโลยีสารสนเทศ  สถาบันเทคโนโลยีไทย-ญี่ปุ่น คณะเทคโนโลยีสารสนเทศ  สถาบันเทคโนโลยีพระจอมเกล้าเจ้าคุณทหารลาดกระบัง คณะเทคโนโลยีสารสนเทศ  มหาวิทยาลัยเทคโนโลยีพระจอมเกล้าธนบุรี คณะเทคโนโลยีและการจัดการอุตสาหกรรม  มหาวิทยาลัยเทคโนโลยีพระจอมเกล้าพระนครเหนือ คณะเทคโนโลยีสารสนเทศ  มหาวิทยาลัยเทคโนโลยีพระจอมเกล้าพระนครเหนือ คณะวิทยาการและเทคโนโลยีสารสนเทศ  มหาวิทยาลัยเทคโนโลยีมหานคร สำนักวิชาเทคโนโลยีสังคม  มหาวิทยาลัยเทคโนโลยีสุรนารี วิทยาลัยนวัตกรรมด้านเทคโนโลยีและวิศวกรรมศาสตร์  มหาวิทยาลัยธุรกิจบัณฑิตย์ คณะวิทยาการจัดการและเทคโนโลยีสารสนเทศ  มหาวิทยาลัยนครพนม คณะเทคโนโลยีสารสนเทศ  มหาวิทยาลัยนอร์ทกรุงเทพ คณะวิทยาการสารสนเทศ  มหาวิทยาลัยบูรพา คณะเทคโนโลยีสารสนเทศและการสื่อสาร  มหาวิทยาลัยพะเยา คณะวิทยาการสารสนเทศ  มหาวิทยาลัยมหาสารคาม คณะเทคโนโลยีสารสนเทศและการสื่อสาร  มหาวิทยาลัยมหิดล คณะเทคโนโลยีสารสนเทศ  มหาวิทยาลัยรังสิต สำนักวิชาคอมพิวเตอร์และเทคโนโลยีสารสนเทศ  มหาวิทยาลัยราชภัฏเชียงราย คณะเทคโนโลยีสารสนเทศ  มหาวิทยาลัยราชภัฏเพชรบุรี คณะเทคโนโลยีสารสนเทศ  มหาวิทยาลัยราชภัฏมหาสารคาม คณะเทคโนโลยีสารสนเทศ  มหาวิทยาลัยราชภัฏร้อยเอ็ด สำนักวิชาสารสนเทศศาสตร์  มหาวิทยาลัยวลัยลักษณ์ วิทยาลัยนวัตกรรมสื่อสารสังคม  มหาวิทยาลัยศรีนครินทรวิโรฒ คณะเทคโนโลยีสารสนเทศ  มหาวิทยาลัยศรีปทุม คณะเทคโนโลยีสารสนเทศและการสื่อสาร  มหาวิทยาลัยศิลปากร คณะเทคโนโลยีสารสนเทศ  มหาวิทยาลัยสยาม คณะวิทยาศาสตร์และเทคโนโลยี  มหาวิทยาลัยสวนดุสิต คณะเทคโนโลยีสารสนเทศ  มหาวิทยาลัยอีสเทิร์นเอเชีย วิทยาลัยการคอมพิวเตอร์  มหาวิทยาลัยสงขลานครินทร์ คณะเทคโนโลยีสารสนเทศและนวัตกรรม  มหาวิทยาลัยกรุงเทพ

 หมายเหตุ จัดเรียงตามชื่อมหาวิทยาลัย และตามชื่อคณะ
# มายเวิลด์ อคูสติก
มายเวิลด์ อคูสติก เป็นรีมิกซ์อัลบั้ม โดยนักร้องชาวแคนาดา จัสติน บีเบอร์ โดยวางจำหน่ายเฉพาะห้างสรรพสินค้า Walmart เท่านั้น ออกจำหน่ายในวันที่ 26 พฤศจิกายน ค.ศ. 2010 โดยนำเพลงเก่าอย่างอีพี มายเวิลด์ และอัลบั้ม มายเวิลด์ 2.0 มาทำในรูปแบบ อคูสติก และยังมีซิงเกิลใหม่ "Pray." โดยปกติจะถูกรวมเข้าไปในอัลบั้มรวมเพลง My Worlds: The Collection เช่นเดียวกับเพลงซิงเกิลอื่นๆ
# ทางหลวงแผ่นดินหมายเลข 4147
ทางหลวงแผ่นดินหมายเลข 4147 สายทางแยกเข้าทับละมุ มีจุดเริ่มต้นแยกจากทางหลวงแผ่นดินหมายเลข 4 (ถนนเพชรเกษม)อำเภอท้ายเหมือง จังหวัดพังงา  สิ้นสุดที่ฐานทัพเรือทับละมุมีความยาวประมาณ 5 กิโลเมตร 

 รายชื่อทางแยก 
 จังหวัดพังงา
 (เริ่ม) ทางหลวงแผ่นดินหมายเลข 4 (ทางเหนือไป จังหวัดระนอง ทางใต้ จังหวัดภูเก็ต)
 (สิ้นสุด) ฐานทัพเรือทับละมุ   

4147
4-4147
4147